Competencia oficial

Competición oficial (Oficiala konkurenco) estas hispan-argentina komedia filmo de 2021 reĝisorita de Mariano Cohn kaj Gastón Duprat, laŭ scenaro de Duprat, Cohn kaj Andrés Duprat. Estas protagonistoj Antonio Banderas, Penélope Cruz kaj Oscar Martínez. 

Intrigo

Riĉega maljunulo (Humberto Suárez), interesata por lasi heredon al la mondo dubas inter konstruado de ponto aŭ financado de filmo. Finfine li decidas financi filmon farita de la plej bonaj, nome reĝisorita de la ekstercentra reĝisorino Lola Cuevas kaj la plej famaj aktoroj. La scenaro estas adaptaĵo de romano kiu ricevis premion kaj temas pri viro kiu ne povas pardoni sian fraton, kiu okazigis akcidenton en kiu li ŝoforis la aŭton estante ebria kaj la du gepatroj mortis. La roloj de la du fratoj estos luditaj respektive de la prestiĝa teatra aktoro Iván Torres kaj la populara fama aktoro de Holivudo Félix Rivero, kies diferencoj en la aktormetodoj rezultas en konstantaj kvereloj, kiuj iĝas pli kaj plej akra, dum la pluado de la provludoj. Ĝuste antaŭ la ekfilmado, la tensioj inter ambaŭ aktoroj inter si kaj kun la reĝisorino iĝas pli kaj pli intensaj kaj oni povas antaŭvidi katastrofon.

 Geaktoraro kaj roluloj 
 Penélope Cruz kiel Lola Cuevas, la reĝisorino
 Antonio Banderas kiel Félix Rivero, la populara aktoro
 Oscar Martínez kiel Iván Torres, la serioza aktoro
 Pilar Castro kiel Violeta, la edzino de Iván
 Irene Escolar kiel Diana Suárez, filino de Humberto
 Manolo Solo kiel Matías, oficestro de Humberto
 José Luis Gómez kiel Humberto Suárez, la maljuna riĉegulo
 Nagore Aranburu kiel Julia
 Koldo Olabarri kiel Darío
 Juan Grandinetti kiel Ariel

 Eksteraj ligiloj 
 en imdb

Kategorio:Hispanlingvaj filmoj
Kategorio:Filmoj aperintaj en 2021
Kategorio:Hispanaj komediaj filmoj
Kategorio:Argentinaj filmoj
Kategorio:Filmoj pri kino